Id-Direttiva tal-Kunsill
ta’ l-20 ta’ Ġunju 1972
dwar l-approssimazzjoni tal-liġijiet ta’ l-Istati Membri rigward it-trażżin ta’ l-interferenza radju prodotta mill-magni spark-ignition imwaħħlin fuq vetturi bil-mutur
(72/245/KEE)
IL-KUNSILL TAL-KOMUNITAJIET EWROPEJ
Wara li kkunsidra t-Trattat li jwaqqaf il-Komunitajiet Ewropej, u b’mod partikolari l-Artikolu 100 migjub fih;
Wara li kkunsidra l-proposta mill-Kummissjoni;
Wara li kkunsidra l-Opinjoni tal-Parlament Ewropew;
Wara li kkunsidra l-Opinjoni tal-Kumitat Ekonomiku u Soċjali;
Billi l-ħtiġijiet tekniċi li vetturi bil-mutur mgħammra b’magna spark-ignition għandhom jissodisfaw skond il-liġijiet nazzjonali jirrelataw, fost l-oħrajn, mat-tnaqqis ta’ l-interferenza radju prodott minn dawn il-vetturi;
Billi dawk id-disposizzjonijiet jvarjaw minn Stat Membru għal ieħor; billi huwa meħtieġ għal dan il-għan li l-Istati Membri kollha jadottaw l-istess ħtiġijiet, jew b’żieda ma’ jew minflok il-ħtiġijiet eżistenti, sabiex, b’mod partikolari, jippermettu l-proċedura ta’ l-approvazzjoni tat-tip KEE li kienet is-suġġett tad-Direttiva tal-Kunsill tas-6 ta’ Frar 1970 1 dwar l-approssimazzjoni tal-liġijiet ta’ l-Istati Membri relatati ma’ l-approvazjoni tat-tip ta’ vetturi bil-mutur u l-karrijiet tagħhom li għandha tiġi applikatata b’rispett għal kull tip ta’ vettura [1];
Billi huwa mixtieq li jkunu segwiti il-ħtiġijiet tekniċi adottati mill-Kummissjoni Ekonomika għall-Ewropa tal-ĠM fir-Regolament tagħha Nru 10 (Disposizzjonijiet uniformi li jikkonċernaw l-approvazzjoni ta’ vetturi b’rigward għat-tnaqqis ta’ l-interferenza radju), anness mal-Ftehin ta’ l-20 ta’ Marzu 1958 li jikkonċerna l-adottazzjoni ta’ kundizzjonijiet ta’ approvazzjoni u għarfien reċiproku ta’ approvazzjoni għal tagħmir u partijiet ta’ vetturi bil-mutur [2];
ADOTTA DAN IR-REGOLAMENT:
Artikolu 1
Għall-finijiet ta’ din id-Direttiva, "vettura" tfisser kull vettura bil-mutur mgħammra b’sistema ta’ ignition b’vultaġġ għoli, maħsuba għall-użu fuq it-triq, bil-bodi jew mingħajru li għandha mill-inqas erba’ roti u veloċità massima ddisinjata ta’ aktar minn 25km/siegħa, b’eċċezzjoni għal vetturi li jimxu fuq il-linji tal-ferrovija, tractors jew makkinarju agrikolu, u vetturi tax-xogħlijiet pubbliċi.
Artikolu 2
L-ebda Stat Membru ma jista’ jirrifjuta li jagħti approvazzjoni tat-tip KEE jew approvazzjoni tat-tip nazzjonali ta’ vettura fuq raġunijiet relatati ma’ l-interferenza radju prodott mis-sistemi ta’ ignition elettrika tal-magna jew magni jekk din il-vettura hija mgħammra b’tagħmir li jnaqqas l-interferenza li jilħaq il-ħtiġijiet imqiegħda fl-Annessi.
Artikolu 3
L-Istat Membru li jkun ta l-approvazzjoni tat-tip għandu jieħu l-miżuri meħtieġa sabiex ikun informat dwar kull modifikazzjoni lil parti jew karatteristika msemmijin fil-partita 2.2 ta’ l-Anness I. L-awtoritajiet kompetenti ta’ dak l-Istat għandhom jiddeterminaw jekk għandhomx isiru testijiet ġodda fuq il-prototip modifikat u jekk għandux isir rapport ġdid dwar dawn. Fejn dawn it-testijiet juru nuqqas ta’ komformità mal-ħtiġijiet ta’ din id-Direttiva, il-modifikazzjoni m’għandhiex tiġi approvata.
Artikolu 4
L-emendi meħtieġa għall-aġġustament tal-ħtiġijiet ta’ l-Anness sabiex jittieħed kont tal-progress tekniku għandhom jiġu adottati b’mod konformi mal-proċedura ta’ l-Artikolu 13 tad-Direttiva tal-Kunsill tas-6 ta’ Frar 1970 dwar l-approvazzjoni tal-mudell ta’ vetturi bil-mutur u l-karrijiet tagħhom.
Artikolu 5
1. L-Istati Membri għandhom idaħħlu fis-seħħ id-disposizzjonijiet meħtieġa sabiex jikkonformaw ma din id-Direttiva fi żmien tmintax-il xahar min-notifikazzjoni tagħha u għandhom jinfurmaw lill-Kummissjoni minnufih dwar dan.
2. L-Istati Membri għandhom jiżguraw li t-testijiet tad-disposizzjonijiet prinċipali tal-liġi nazzjonali li jadottaw fil-qasam kopert minn din id-Direttiva ikunu komunikati lill-Kummissjoni.
Artikolu 6
Din id-Direttiva hija indirizzata lill-Istati Membri.
Magħmul fil-Lussemburgu, fl-20 ta’ Ġunju 1972.